CELEX: C2007/315/45
Language: mt
Date: 2007-12-22 00:00:00
Title: Kawża C-456/07: Talba għal deċiżjoni preliminari mressqa min-Najvyšší súd Slovenskej republiky fid- 9 ta' Ottubru 2007 — Karol Mihal vs Daňový úrad Košice V

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/26
            
         Talba għal deċiżjoni preliminari mressqa min-Najvyšší súd Slovenskej republiky fid-9 ta' Ottubru 2007 — Karol Mihal vs Daňový úrad Košice V
   (Kawża C-456/07)
   (2007/C 315/45)
   Lingwa tal-kawża: L-Islovakk
   Qorti tar-rinviju
   Najvyšší súd Slovenskej republiky.
   Partijiet fil-kawża prinċipali
   
      Rikorrent: Karol Mihal.
   
      Konvenuta: Daňový úrad Košice V.
   Domandi preliminari
   
               1.
            
            
               L-ewwel subparagrafu ta' l-Artikolu 4(5) tas-Sitt Direttiva tal-Kunsill 77/388/KEE tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (“is-Sitt Direttiva”) għandu jiġi interpretat fis-sens li jirreferi biss għall-korpi regolati mid-dritt pubbliku li huma persuni ġuridiċi u mhux persuni fiżiċi, jiġifieri fis-sens li, fir-rigward ta' l-attivitajiet jew operazzjonijiet li huma jwettqu bħala awtoritajiet pubbliċi, il-korpi regolati mid-dritt pubbliku li huma persuni legali għandhom jitqiesu bħala persuni mhux taxxabbli filwaqt li l-korpi regolati mid-dritt pubbliku li huma persuni naturali għandhom jitqiesu bħala persuni taxxabbli?
            
         
               2.
            
            
               Meta leġiżlazzjoni nazzjonali jkollha definizzjoni aktar restrittiva tal-grupp ta' persuni li ma jitqisux bħala persuni taxxabbli (mhux suġġetti għat-taxxa fuq il-valur miżjud) minn dik li hemm fl-ewwel subparagrafu ta' l-Artikolu 4(5) tas-Sitt Direttiva, l-ewwel subparagrafu ta' l-Artikolu 4(5) tas-Sitt Direttiva għandu jitqies li għandu effett dirett?
            
         
               3.
            
            
               L-attivitajiet ta' persuna fiżika, bħalma huma dawk ta' marixxall li jeżerċita setgħa pubblika u jitqies taħt il-liġi nazzjonali li huwa uffiċjal pubbliku, għandhom jitqiesu li huma attivitajiet ta' korp regolat mid-dritt pubbliku, jiġifieri, huwa m'għandux jitqies bħala persuna taxxabbli fir-rigward ta' l-attivitajiet u operazzjonijiet li huwa jwettaq bħala awtorità pubblika skond it-tifsira ta' l-ewwel subparagrafu ta' l-Artikolu 4(5) tas-Sitt Direttiva?